Բրիան Կրիստանտե

**Բրիան Կրիստանտե** (, ), իտալացի պրոֆեսիոնալ ֆուտբոլիստ։ Ներկայումս հանդես է գալիս Ռոմայի և Իտալիայի ազգային հավաքականի կազմում։ Խաղում է կենտրոնական կիսապաշտպանի դիրքում։

## Ակումբային կարիերա
### Միլան
Կրիստանտեն Միլանի ակադեմիայի սան է։ Իր պրոֆեսիոնալ դեբյուտը նշեց 2011 թվականի դեկտեմբերի 6-ին՝ 16 տարեկան և 278 օրական հասակում՝ փոխարինելով Ռոբինիոյին Չեմպիոնների Լիգայի Վիկտորիա Պլզենի դեմ խաղում։ Այսպես նա դարձավ Միլանի ամենաերիտասարդ և պատմության երրորդ ամենաերիտասարդ ֆուտբոլիստը, ով խաղադաշտ է դուրս եկել Չեմպիոնների Լիգայի խաղում։ 2013 թվականին Կրիստանտեն ճանաչվեց Վիարեջոյի գավաթի լավագույն ֆուտբոլիստ։ Իր առաջին պրոֆեսիոնալ պայմանագիրը Կրիստանտեն կնքեց 2013 թվականի մարտի 4-ին՝ 2013-14 մրցաշրջանում միանալով Միլանի առաջին թիմին։ Իր առաջին հանդիպումը Սերիա А-ում իտալացին անցկացրեց 2013 թվականի նոյեմբերի 10-ին՝ փոխարինելով Կակային Կիևոյի դեմ խաղում։ Իր առաջին գոլը պրոֆեսիոնալ կարիերայում խփեց 2014 թվականի հունվարի 6-ին՝ Ատալանտայի դեմ խաղում։

### Բենֆիկա
2014 թվականի սեպտեմբերի 1-ին Կրիստանտեն 5 տարվա պայմանագիր կնքեց Բենֆիկայի հետ։ Ակումբը նրա համար վճարեց 4․84 միլիոն եվրո։ Իր դեբյուտը նշեց սեպտեմբերի 12-ին՝ Վիտորիա Սետուբալի դեմ խաղում։ Իր առաջին գոլը ակումբի կազմում խփեց 2015 թվականի հունվարի 14-ին՝ Պորտուգալիայի լիգայի գավաթի Արոկայի դեմ խաղում։

2016 թվականի հունվարի 8-ին Կրիստանտեն մինչև մրցաշրջանի ավարտ վարձավճարով միացավ Պալերմոյին։ Իր դեբյուտը նշեց հունվարի 10-ին՝ Վերոնայի դեմ խաղում։ Իր առաջին հանդիպումը ակումբի մեկնարկային կազմում անցկացրեց հունվարի 17-ին՝ Ջենոայի դեմ խաղում։ Պալերմոյի կազմում Կրիստանտեն անցկացրեց 4 հանդիպում։ 2016 թվականի ամռանը իտալացին վարձավճարով տեղափոխվեց Պեսկարա։ Իր դեբյուտը ակումբի կազմում նշեց օգոստոսի 13-ին՝ Ֆրոզինոնեի դեմ խաղում։ Իր առաջին հանդիպումը Սերիա A-ում Պեսկարայի կազմում անցկացրեց օգոստոսի 21-ին՝ Նապոլիի դեմ խաղում։ Կրիստանտեն Բենֆիկա վերադարձավ 2017 թվականի հունվարին՝ Պեսկարայի կազմում անցկացնելով 18 հանդիպում։

### Ատալանտա
2017 թվականի հունվարին Կրիստանտեն վարձավճարով միացավ Ատալանտային։ Իր դեբյուտը նշեց փետրվարի 5-ին՝ Կալյարիի դեմ խաղում։ Իր առաջին գոլը ակումբի կազմում խփեց փետրվարի 12-ին՝ Պալերմոյի դեմ խաղում։ 2017 թվականի նոյեմբերի 23-ին Կրիստանտեն դուբլ ձևակերպեց Եվրոպայի Լիգայի Էվերտոնի դեմ խաղում։ Նոյեմբերի 27-ին նա խփեց Բենևենտոյի դեմ հանդիպման միակ գոլը՝ 1-0 հաշվով հաղթանակ պարգևելով Ատալանտային։ 2018 թվականի ապրիլի 29-ին՝ Ջենոայի դեմ խաղում իտալացին դարձավ գոլի և գոլային փոխանցման հեղինակ՝ օգնելով իր թիմին հաղթել 3-1 հաշվով։ 2018 թվականի ամռանը Ատալանտան գնեց Կրիստանտեի ամբողջ տրանսֆերը 4 միլիոն եվրոյի դիմաց։ Ակումբի կազմում նա անցկացրեց 59 հանդիպում՝ դառնալով 15 գոլի և 6 գոլային փոխանցման հեղինակ։

### Ռոմա
2018 թվականի հունիսի 8-ին Կրիստանտեն 1 տարվա վարձավճարով տեղափոխվեց Ռոմա։ Իր դեբյուտը ակումբի կազմում նշեց օգոստոսի 19-ին՝ փոխարինելով Ստեֆան Էլ Շարավիին Տորինոյի դեմ խաղում։ Իր առաջին գոլը խփեց սեպտեմբերի 16-ին՝ Կիևոյի դեմ խաղում։ Դեկտեմբերի 8-ին Կրիստանտեն գոլի հեղինակ դարձավ Կալյարիի դեմ խաղում, իսկ հանդիպումն ավարտվեց 2-2 հաշվով։ Դեկտեմբերի 16-ին իտալացին գոլ խփեց Ջենոայի դեմ խաղում՝ օգնելով իր թիմին հաղթել 3-2 հաշվով։ 2019 թվականի փետրվարի 28-ին Ռոման գնեց Կրիստանտեի լրիվ տրանսֆերը 15 միլիոն եվրոյի դիմաց՝ պարտավորվելով վճարել ևս 10 միլիոն բոնուսների տեսքով։ Իր առաջին մրցաշրջանում նա անցկացրեց 44 հանդիպում՝ դառնալով 4 գոլի և 3 գոլային փոխանցման հեղինակ։

## Միջազգային կարիերա
Կրիստանտեն իրավասու էր ներկայացնել Իտալիան և Կանադան միջազգային ասպարեզում։ Այնուամենայնիվ, նա հանդես է եկել Իտալիայի բոլոր տարիքային երիտասարդական հավաքականներում։

Իտալիայի ազգային հավաքական Կրիստանտեն առաջին անգամ հրավիրվեց 2017 թվականի հոկտեմբերին՝ Մակեդոնիայի և Ալբանիայի դեմ խաղերի համար։ Իր դեբյուտը ազգային հավաքականի կազմում նշեց հոկտեմբերի 6-ին՝ Մակեդոնիայի դեմ խաղում։ Առաջին հանդիպումը հավաքականի մեկնարկային կազմում անցկացրեց 2018 թվականի հունիսի 4-ին՝ Նիդերլանդների դեմ ընկերական խաղում։

## Կարիերայի վիճակագրություն
### Ակումբային վիճակագրություն
*2019 թվականի օգոստոսի 18-ի դրությամբ*

### Միջազգային վիճակագրություն
*2019 թվականի օգոստոսի 18-ի դրությամբ*

## Նվաճումներ
### Ակումբային
**Բենֆիկա**

* Պորտուգալիայի առաջնություն․ 2014–15, 2015–16
* Պորտուգալիայի լիգայի գավաթ․ 2014–15, 2015–16

### Անհատական
* Վիարեջոյի գավաթի լավագույն ֆուտբոլիստ․ 2013

## Ծանոթագրություններ

## Արտաքին հղումներ
* Կրիստանտեի պաշտոնական Տվիտերի էջը
* Կրիստանտեի պաշտոնական Ինստագրամի էջը
* Կրիստանտեն transfermarkt-ում
* Կրիստանտեն soccerbase.com-ում
* Կրիստանտեն WhoScored.com կայքում
* Կրիստանտեն Ռոմայի պաշտոնական կայքում 
* Կրիստանտեն ՈՒԵՖԱ-ի պաշտոնական կայքում

Կատեգորիա:Ատալանտայի ֆուտբոլիստներ
Կատեգորիա:Բենֆիկայի ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Միլանի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պալերմոյի ֆուտբոլիստներ
Կատեգորիա:Պեսկարայի ֆուտբոլիստներ
Կատեգորիա:Ռոմայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուտբոլի Եվրոպայի չեմպիոններ